ڕاپرسی‌ حه‌وتوو حیزب و ڕێکخراو كەسایەتی سیاسی شار و ناوچە هونەرمەندان ئه‌كته‌ر‌ و پێشكه‌شكار ئه‌ستێره‌ و مۆدێل ناوداران شاعیر و نووسەر كەسایەتی ئایینی وڵاتێک بۆ ژیان
په‌یام و داواكاری‌
شێوه‌ی‌ ده‌نگدان
دەربارەی ئێمه
پەیوەندی
چوونەژوورەوە
تۆمارکردن
کۆی دەنگەکان
12,184
دەنگدان
ئه‌مین خه‌واله
ئه‌مین خه‌واله كوڕی‌ محه‌ممه‌د له‌ دایكبووی 1976 له‌ شاری سه‌قز له‌ رۆژهه‌ڵاتی كوردستان له‌ بنه‌ماڵه‌یه‌كی نیشتمانپه‌روه‌ر له‌ دایك بووه‌.
ڕۆژنامه‌نووس، هه‌واڵنێر و نووسه‌ره‌.
خوێندنی‌ هه‌ر له‌ شاری سه‌قز ته‌واو كردووه‌ و دیپلۆمی ئه‌ده‌بی‌ له‌ ساڵی 1995 هه‌ر له‌و شاره‌ وه‌رگرتووه.
دواتر ماوه‌ی ساڵێك له‌ زانكۆی سلێمانی له‌ باشووری كوردستان به‌شی ئابووری‌ خوێندووه‌ و به‌ هۆی گوشاری هێزه‌ ئه‌منییه‌تییه‌كانی ڕێژیمی‌ كۆماری ئیسلامی وازی‌ له‌ خوێندن هێناو گه‌ڕایه‌وه‌‌ شاری سه‌قز.
ساڵی 2007 و دوابه‌دوای دامه‌زرانی ناوه‌ندی هه‌واڵنێری سه‌قز وه‌كوو هه‌واڵنێرێك تا ساڵی 2011 به‌رده‌وام بووه‌.
ساڵی‌ 2011 به‌ هۆی گوشاری هێزه‌ ئه‌منییه‌تییه‌كانی ڕژیمی ئێران و داخرانی ماڵپه‌ڕی ناوه‌ندی هه‌واڵنێری سه‌قز به‌ ناچار زێدی خۆی‌ به‌ جێهێشت و ڕووی‌ كرده‌ شاری سلێمانی له‌ باشووری كوردستان و ماوه‌ی 3 ساڵ و نیو له‌و باشووری كوردستان نیشته‌جێ بووه‌.
ئه‌مین ساڵی‌ 2014 له‌ گه‌ڵ بنه‌ماڵه‌كه‌ی‌ باشووری كوردستانی‌ به‌ جێ هێشت و ڕوویان كرده‌ وڵاتی توركیه‌ و له‌ شاری وان له‌ باكووری كوردستان وه‌كوو په‌نابه‌ری كۆمیساریای باڵای نه‌ته‌وه‌ یه‌كگرتووه‌كان گیرسايه‌وه‌ و له‌وێ‌ درێژه‌ی‌ به‌ چالاكییه‌ ڕۆژنامه‌وانییه‌كانی‌ ده‌دا.
ئه‌مین خه‌واله وه‌كوو ڕۆژنامه‌نووس و هه‌واڵنێر له‌ گه‌ڵ ئاژانسی هه‌واڵده‌ریی موكریان له‌ ڕۆژهه‌ڵاتی‌ كوردستان، ماڵپه‌ڕه‌كانی هه‌ڵۆی كوردستان، وی ئۆ كه‌ی ڕادیۆ و ماڵپه‌ڕی كورده‌كانی ئامریكا، ناوه‌ندی ڕۆژی كورد له‌ وڵاتی فه‌ڕانسه و ماڵپه‌ڕی كانوونی نووسه‌رانی كوردستان كار و چالاكی كردووه‌.
له‌ ئێستادا وه‌كوو سه‌رنووسه‌ر له‌ به‌شی هه‌واڵه‌ كوردییه‌كانی ناوه‌ندی ڕۆژی كورد له‌ وڵاتی فه‌ڕانسه‌ ڕۆژانه‌ سه‌رقاڵی ئیش و كار و بڵاوكردنه‌وه‌ی هه‌واڵه‌كانی كوردستان و جیهانه‌.
ئه‌مین خه‌واله ئه‌ندامی چه‌ندین ڕێكخراو و ناوه‌نده‌ له‌وانه‌:
RSF – هه‌واڵنێرانی بێ سنوور له‌ وڵاتی فه‌ڕانسه‌
كانوونی نووسه‌رانی ڕۆژهه‌ڵاتی كوردستان له‌ وڵاتی نوروێژ
IFJ – فێدراسیۆنی نیونه‌ته‌وه‌یی ڕۆژنامه‌نووسان له‌ وڵاتی بێلژیك
Pen Kurd – ڕیكخراوی پێن كورد یان قه‌ڵه‌می كورد
زیاترکەمتر
لێدوان و په‌یامی‌ هه‌واداران
هیچ لێدوان و په‌یامێك بۆ نیشاندان نیه‌
بۆ زیادکردنی لێدوان پێویست به‌ چوونە ژوورەوەیه‌
چوونەژوورەوە
ناوه‌ندی ‌راپرسی
ناوه‌ندی‌ ڕاپرسی‌، دامه‌زراوه‌یه‌كی‌ ته‌واو سه‌ربه‌خۆیه‌ بۆ ڕوونكردنه‌وه‌ و ئاشكراكردنی‌‌ چركه‌ به‌ چركه‌ی‌ ڕاده‌ی‌ جه‌ماوه‌ری‌ كه‌سایه‌تییه‌كان و حیزب و ڕێكخراوه‌كان له‌ هه‌موو بواره‌كانه‌وه‌‌‌و وه‌رگرتنی‌ ڕای‌ خه‌ڵك سه‌باره‌ت به‌ بابه‌تی‌ ڕۆژ.